**ЗНАМ ДА МЕРИМ ВРЕМЕ ЧАСОВНИКОМ 2**



Погледај први сат на слици изнад и размисли:

Између која два броја се налази мала казаљка? Који број је мањи? На ком броју је велика казаљка? Колико је то минута? Хајде да бројимо по 5 од броја 12.

**Пошто је мала казаљка између 4 и 5, гледамо који је мањи број, а то је четири. Рећи ћемо да је 4 сата и 50 минута.**

Погледај други сат на слици изнад и размисли:

Између која два броја се налази мала казаљка? На ком броју је велика казаљка? Колико минута показује велика казаљка?

**Пошто је мала казаљка између 2 и 3, гледамо мањи број, а то је 2. Велика казаљка показује 30 минута. Рећи ћемо да је 2 сата и 30 минута.**

**Велика казаљка се налази тачно на половини круга, на броју 6, па можемо на други начин рећи да је пола 3.**

**Када се обе казаљке нађу на броју 12, тада је тачно 12 сати.**

**Подне је ако је то у обданици, а поноћ ако је у ноћи.**

**Дигитални часовник**

Постоји још једна врста часовника помоћу које лакше можемо одредити колико је часова. То је дигитални часовник или дигитални сат. На њему **први број означава часове а други минуте**. Нпр. ако је 18:30 сати,онда број 18 означава сате а број 30 минуте.

**Некада можемо видети да се на месту броја који нам показује колико је часова налази већи број од 12. То се дешава када прође подне које је тачно у 12 сати. Тада можемо рећи да је 1 сат после подне или да је 13 часова и тако све редом, док не дођемо до 24 часа, колико траје један дан.**

ЗАДАТАК ЗА ВЕЖБАЊЕ

1.Нацртај на часовнику велику и малу казаљку тако да оне показује време када почиње први час у школи.

